כללי תאגידי מים וביוב (תנאים למתן רישיון לפעילות נוספת)

{{ח:התחלה}}
{{ח:כותרת|כללי תאגידי מים וביוב (תנאים למתן רישיון לפעילות נוספת), התשפ״ב–2021}}

{{ח:פתיח-התחלה}}
{{ח:תיבה|ק״ת תשפ״ב, 1323|כללי תאגידי מים וביוב (תנאים למתן רישיון לפעילות נוספת)|https://olaw.org.il/takanot/takanot-9830.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק תאגידי מים וביוב#סעיף 21א|סעיף 21א}} {{ח:חיצוני|חוק תאגידי מים וביוב|לחוק תאגידי מים וביוב, התשס״א–2001}} (להלן – החוק), קובעת מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:סעיף|1|בקשה לרישיון לפעילות נוספת}}
{{ח:ת}} חברה המבקשת לבצע פעילות נוספת תגיש לממונה בקשה; הבקשה תהיה ערוכה לפי {{ח:פנימי|תוספת|הטופס שבתוספת}} ויצורפו לה כל אלה:
{{ח:תת|(1)}} תוכנית עסקית לביצוע הפעילות הנוספת הכוללת תחשיב כלכלי בדבר התועלת שתצמח לחברה כתוצאה מהפעילות הנוספת וניתוח הסיכונים הכרוכים בה;
{{ח:תת|(2)}} מסמך המפרט את יכולת החברה לבצע את הפעילות הנוספת, ובכלל זה מבחינה הנדסית ותפעולית;
{{ח:תת|(3)}} אישור הדירקטוריון לביצוע הפעילות הנוספת.

{{ח:סעיף|2|העברת מידע ומסמכים לפי דרישת הממונה}}
{{ח:ת}} הממונה רשאי להורות לחברה להעביר לו מידע ומסמכים נוספים הדרושים לצורך בחינת הבקשה, בתוך תקופה שיורה.

{{ח:סעיף|3|תנאי סף למתן רישיון לפעילות נוספת}}
{{ח:ת}} הממונה לא ייתן לחברה או לחברה בת שלה רישיון לפעילות נוספת אלא בהתקיים כל אלה:
{{ח:תת|(1)}} ההשקעה של החברה בפעילות הנוספת לא תיפגע או תוריד מיכולת התאגיד למימון וביצוע הפעילות החיונית;
{{ח:תת|(2)}} הממונה שוכנע כי הפעילות הנוספת צפויה להיות רווחית;
{{ח:תת|(3)}} הממונה השתכנע כי החברה ביצעה 85% לפחות מתוכנית הפיתוח השנתית לשיקום ושדרוג מערכות המים והביוב שאישר לה לפי {{ח:חיצוני|כללי תאגידי מים וביוב (קביעת תנאים ברישיון לעניין אמות מידה הנדסיות)#סעיף 29|סעיף 29 לכללי תאגידי מים וביוב (קביעת תנאים ברישיון לעניין אמות מידה הנדסיות), התשע״ז–2017}}, בארבע השנים שקדמו למועד הגשת הבקשה.

{{ח:סעיף|4|סייג לביצוע פעילות נוספת}}
{{ח:תת|(א)}} הממונה לא ייתן רישיון לביצוע פעילות נוספת, אלא באמצעות חברה בת שלה.
{{ח:תת|(ב)}} לא יכהן כנושא משרה בחברה בת מי שאינו עובד של החברה, אלא אם כן אישר הממונה להעסיק עובד כאמור ברישיון, ובתנאים שהורה ברישיון.
{{ח:תת|(ג)}} על אף האמור בסעיף קטן (א), הממונה רשאי לתת לחברה רישיון לבצע את הפעילות הנוספת בעצמה, אם הפעילות תירשם בספרי החברה בנפרד והממונה שוכנע כי ניתנו בטוחות מספקות להבטחת הרישום החשבונאי הנפרד של הפעילות האמורה, ובלבד שמתקיים אחד מאלה:
{{ח:תתת|(1)}} הפעילות נפרסת על פני תקופה של עד שנתיים;
{{ח:תתת|(2)}} ההכנסה השנתית הצפויה מהפעילות קטנה מ־7,000,000 שקלים חדשים או מ־5% מהכנסות החברה בשנה שקדמה לשנת הגשת הבקשה, לפי הגבוה מביניהם.

{{ח:סעיף|5|מתן רישיון לפעילות נוספת}}
{{ח:תת|(א)}} הממונה רשאי, בכפוף להתקיימות התנאים {{ח:פנימי|סעיף 3|שבסעיף 3}}, לתת לחברה או לחברה בת שלה רישיון לעסוק בפעילות נוספת אם סבר כי ביצועה אינו מעלה חשש לפגיעה בפעילות חיונית של החברה, ברמת השירותים שהיא מספקת לצרכניה או באיתנותה הפיננסית.
{{ח:תת|(ב)}} בבואו לבחון את הבקשה, ישקול הממונה, בין השאר, את כל אלה:
{{ח:תתת|(1)}} פעילותה השוטפת של החברה, לרבות הקפדתה על קיום הוראות {{ח:חיצוני|חוק תאגידי מים וביוב|החוק}} ועל קיום הוראות דין אחרות המסדירות את מתן השירותים הנכללים בגדר הפעילות החיונית של החברה;
{{ח:תתת|(2)}} התועלת הכלכלית שתצמח לחברה מביצוע הפעילות הנוספת;
{{ח:תתת|(3)}} התועלת שתצמח למשק המים והביוב אם החברה תבצע את הפעילות הנוספת.
{{ח:תת|(ג)}} החלטת הממונה בבקשה תהיה מנומקת ובכתב.

{{ח:סעיף|6|קביעת תנאים ברישיון}}
{{ח:תת|(א)}} הממונה רשאי לכלול ברישיון תנאים אם מצא כי הדבר דרוש לשם הגשמת מטרות {{ח:חיצוני|חוק תאגידי מים וביוב|החוק}}, לרבות הבטחת ביצוע הפעילות החיונית של החברה ושמירה על רמת השירותים שהיא מספקת לצרכניה ועל איתנותה הפיננסית.
{{ח:תת|(ב)}} בלי לגרוע מסעיף קטן (א), ניתן רישיון לפעילות נוספת לחברה בת של חברה, יהיו הוראות {{ח:פנימי|סעיף 7|סעיפים 7}} {{ח:פנימי|סעיף 8|ו־8}} חלק מתנאי הרישיון.

{{ח:סעיף|7|החלת הוראות {{ח:חיצוני|חוק תאגידי מים וביוב|החוק}} על חברה בת}}
{{ח:ת}} על חברה בת של חברה שקיבלה רישיון לפעילות נוספת יחולו {{ח:חיצוני|חוק תאגידי מים וביוב#סעיף 26|סעיפים 26 עד 29}}, {{ח:חיצוני|חוק תאגידי מים וביוב#סעיף 54|54}}, {{ח:חיצוני|חוק תאגידי מים וביוב#סעיף 56|56}}, {{ח:חיצוני|חוק תאגידי מים וביוב#סעיף 58|58}}, {{ח:חיצוני|חוק תאגידי מים וביוב#סעיף 63|63(א)(2), (3), (5) ו־(6)}}, {{ח:חיצוני|חוק תאגידי מים וביוב#סעיף 69|69}}, {{ח:חיצוני|חוק תאגידי מים וביוב#סעיף 76|76}} {{ח:חיצוני|חוק תאגידי מים וביוב#סעיף 105|ו־105}}, והוראות {{ח:חיצוני|חוק תאגידי מים וביוב#פרק ח|פרקים ח׳}} {{ח:חיצוני|חוק תאגידי מים וביוב#פרק ט|ו–ט׳ לחוק}} והכללים לפיהם, הכול בשינויים המחויבים.

{{ח:סעיף|8|החלת הוראות {{ח:חיצוני|חוק חובת מכרזים|חוק חובת מכרזים}} על חברה בת}}
{{ח:תת|(א)}} על חברה בת של חברה שקיבלה רישיון לפעילות נוספת יחול {{ח:חיצוני|חוק חובת מכרזים|חוק חובת מכרזים, התשנ״ב–1992}} (להלן – חוק חובת המכרזים), כפי שיורה הממונה ברישיון.
{{ח:תת|(ב)}} על אף האמור בסעיף קטן (א), נקבעו כללים לפי {{ח:חיצוני|חוק חובת המכרזים#סעיף 5|סעיף 5(ב1) לחוק חובת המכרזים}}, יחולו כללים אלה חלף ההוראות שברישיון.

{{ח:סעיף|9|פעילות נוספת מסוגים מסוימים}}
{{ח:תת|(א)}} חברה שניתן לה רישיון הפקה לפי {{ח:חיצוני|חוק המים#סעיף 23|סעיף 23 לחוק המים, התשי״ט–1959}} (להלן – חוק המים), יראו אותה כמי שקיבלה רישיון לעסוק בפעילות נוספת מסוג הפקת מים.
{{ח:תת|(ב)}} חברה שניתן לה רישיון הספקת קולחים לפי {{ח:חיצוני|חוק המים#סעיף 23|סעיף 23 לחוק המים}} בתחום החברה, יראו אותה כמי שקיבלה רישיון לעסוק בפעילות נוספת מסוג השבה, הולכה ומכירה של קולחים בתחומה.
{{ח:תת|(ג)}} לא יראו כפעילות נוספת של חברה –
{{ח:תתת|(1)}} מכירה וסילוק של בוצה גולמית;
{{ח:תתת|(2)}} ניקוז ותיעול מי גשמים ושיטפונות שנעשים לפי הסכם עם רשות מקומית שבתחומה היא פועלת, שקיבל אישור לפי {{ח:חיצוני|חוק תאגידי מים וביוב#סעיף 26|סעיף 26(ב)(5) לחוק}}.

{{ח:סעיף|10|הוראות מעבר}}
{{ח:תת|(א)}} בכפוף לסעיף קטן (ב), רישיון לפעילות נוספת שקיבלה חברה טרם תחילתם של הכללים – בטל.
{{ח:תת|(ב)}} רישיון לפעילות נוספת שניתן לחברה טרם תחילתם של הכללים, יעמוד בתוקפו לפי תנאיו, לגבי פעילות נוספת שביצעה החברה בפועל ערב תחילתם של הכללים, ובלבד שהחברה קיבלה את כל האישורים הנדרשים לפי {{ח:חיצוני|חוק תאגידי מים וביוב|החוק}} והרישיון לביצוע אותה פעילות נוספת.

{{ח:סעיף|11|תחילה}}
{{ח:ת}} תחילתם של כללים אלה 60 ימים ממועד פרסומם.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|סעיף 1}})}}}}

{{ח:סעיף*}}
{{ח:ת}} {{ממורכז|'''בקשה לרישיון לפעילות נוספת''' {{ש}} לפי {{ח:פנימי|סעיף 1|סעיף 1 לכללי תאגידי מים וביוב (תנאים למתן רישיון לפעילות נוספת), התשפ״ב–2021}}}}

{{ח:סעיף*|עוגן=תוספת חלק א}}
{{ח:ת}} {{ממורכז|'''חלק א׳: פרטי המבקשת'''}}

{{ח:סעיף*}}
{{ח:ת}} '''פרטי המבקשת'''
{{ח:תת}} שם ומספר תאגיד: . . . . . . . . . . . . . . . . . . . . . . . . . .
{{ח:תת}} שם המנהל הכללי: . . . . . . . . . . . . . . . . . . . . . . . . . . .
{{ח:תת}} כתובת: . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת}} טלפון: . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת}} דואר אלקטרוני: . . . . . . . . . . . . . . . . . . . . . . . . . . . . . . . . .

{{ח:סעיף*}}
{{ח:ת}} '''האם הפעילות הנוספת תיעשה באמצעות חברה בת של התאגיד (נא להקיף בעיגול):'''
{{ח:תת|1.}} כן
{{ח:תת|2.}} לא

{{ח:סעיף*|עוגן=תוספת חלק ב}}
{{ח:ת}} {{ממורכז|'''חלק ב׳: מסמכים המצורפים לבקשה'''}}

{{ח:סעיף*}}
{{ח:ת}} אני, החתום מטה, מנהלה הכללי של המבקשת מצרף לבקשה את המסמכים האלה {{מוקטן|(סמן את כל המסמכים שצורפו)}}:
{{ח:תת|1.|□}} תוכנית עסקית לביצוע הפעילות הנוספת הכוללת תחשיב כלכלי בדבר התועלת שתצמח לחברה כתוצאה מהפעילות הנוספת וניתוח הסיכונים הכרוכים בה;
{{ח:תת|2.|□}} מסמך המפרט את יכולת החברה לבצע את הפעילות הנוספת, ובכלל זה מבחינה הנדסית ותפעולית;
{{ח:תת|3.|□}} אישור הדירקטוריון לביצוע הפעילות הנוספת.

{{ח:סעיף*|עוגן=תוספת חלק ג}}
{{ח:ת}} {{ממורכז|'''חלק ג׳: תצהיר'''}}

{{ח:סעיף*}}
{{ח:ת}} אני, החתום מטה . . . . . . . . . . . . . . . . . . . . ., נושא תעודת זהות . . . . . . . . . . . . . . . . . . . . ., ומשמש כמנהלה הכללי של המבקשת, לאחר שהוזהרתי כי עליי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזה כלהלן:
{{ח:ת}} כל הפרטים שמסרתי ומופיעים בבקשה על נספחיה נכונים, מלאים ומדויקים.
{{ח:ת}} זה שמי, להלן חתימתי ותוכן תצהירי שלעיל אמת.

{{ח:סעיף*}}
{{ח:ת}} תאריך: . . . . . . . . . . . . . . . . . . . . . . . .

{{ח:סעיף*}}
{{ח:ת}} {{טורים שווים ממורכז | | {{טקסט תחתי|. . . . . . . . . . . . . . . . . . . . . . . . . . . .|[חתימת המצהיר]}} }}

{{ח:סעיף*}}
{{ח:ת}} {{ממורכז|'''אישור עורך דין'''}}

{{ח:סעיף*}}
{{ח:ת}} אני החתום . . . . . . . . . . . . . . . . . . . . . . . . . . . . . מספר רישיון . . . . . . . . . . . . . . . . . . . . . . . . . . . . . . . מאשר בזה כי ביום . . . . . . . . . . . . . . . . . . . . . . . . חתם בפניי . . . . . . . . . . . . . . . . . . . . . . . . המוכר לי באופן אישי ו/או לפי תעודת זהות ולאחר שהזהרתיו כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו שלעיל וחתם עליה.

{{ח:סעיף*}}
{{ח:ת}} {{טורים שווים ממורכז | {{טקסט תחתי|. . . . . . . . . . . . . . . . . . . . . . . . . . . . . . . . . .|שם}} | {{טקסט תחתי|. . . . . . . . . . . . . . . . . . . . . . . . . . . . . . . . .|חתימה וחותמת}} | {{טקסט תחתי|. . . . . . . . . . . . . . . . . . . . . . . . . . . . . . . . .|תאריך}} }}

{{ח:חתימות|י״א בטבת התשפ״ב (15 בדצמבר 2021)}}
* '''גיורא שחם'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]